Συζήτηση:Δημήτριος Ιωαννίδης

message: Αλλού αναφέρεται η θερμοπληξία και αλλού αναπνευστικά προβλήματα.
Η Ελευθεροτυπία αναφέρει και τα δύο. Ήταν στο νοσοκομείο με αναπνευστικά και πεθανε από θερμοπληξία.
Αν και μιλάμε για υπέργηρο, ο θάνατος από θερμοπληξία δημιουργεί μια εντύπωση ενδεχόμενης παραμέλησης. Νομίζω πως πρέπει να αναφερθούν και τα αναπνευστικά προβλήματα. Λογικά βέβαια μέσα στις επόμενες ώρες θα δημοσιευθούν ακριβείς λεπτομέρειες P.a.a 12:39, 16 Αυγούστου 2010 (UTC)
thread_title: Αιτία θανάτου

message: Στη βιογραφία αναφέρεται πως ο Ιωαννίδης το 1956 ίδρυσε την Εθνική Ένωση Νέων Αξιωματικών.
Στο Βήμα γράφεται απλά ότι το 1956 έγινε αρχηγός της ομάδας η οποία οργάνωσε τελικά το πραξικόπημα του 1967.
Η Εθνική Ένωση Νέων Αξιωματικών είναι άλλη από την Ένωση Νέων Αξιωματικών;
Αν όχι τότε είναι εκ παραδρομής λάθος, γιατί ο Ιωαννίδης ήταν όντως μέλος της ΕΝΑ P.a.a 11:53, 25 Αυγούστου 2010 (UTC)
thread_title:  Εθνική Ένωση Νέων Αξιωματικών 

message: Τι σημαίνει επίορκος στρατιωτικός "κατ΄ εξακολούθηση";
Είναι νομικός χαρακτηρισμός; Τότε προς τι τα εισαγωγικά;
Είναι αξιολογική κρίση; Δηλαδή ο Ιωαννίδης ήταν πιο πολύ επίορκος, σύμφωνα με ποιον; P.a.a 19:55, 17 Δεκεμβρίου 2010 (UTC)
replies: text: Αν δεν υπάρχει επίσημα διατυπωμένος ο χαρακτηρισμός "κατ΄ εξακολούθηση" (κάτι μου λέει πως υπάρχει), να αφαιρεθεί.--Dipa1965 20:46, 17 Δεκεμβρίου 2010 (UTC)
replies: text: :Στη δίκη των πρωταιτίων οι κατηγορίες, για όλους, είναι εσχάτη προδοσία και ένωση προς στάση. Στη δίκη του Πολυτεχνείου, για τον Ιωαννίδη, ηθική αυτουργία για τους θανάτους και τους τραυματισμούς.

text: :Δεν γνωρίζω νομικά αλλά δεν καταλαβαίνω τι θα μπορούσε να σημαίνει, για οποιονδήποτε, η κατηγορία επίορκος κατ' εξακολούθηση. Ότι παρέβη έναν όρκο πολλές φορές; Ότι παρέβη πολλούς όρκους; Καλά-καλά δεν θυμάμαι να έχω ακούσει ποτέ να υπάρχει τέτοιο αδίκημα. Πιθανότατα θα πρόκειται για επιβαρυντική συνθήκη αλλά πως είναι δυνατόν να διαχωρίζεται από την πράξη συνέπεια της οποίας είναι η παράβαση του όρκου; P.a.a 14:51, 18 Δεκεμβρίου 2010 (UTC)
thread_title:  κατ΄ εξακολούθηση 

message: Η παράγραφος "Στη συνέχεια βάσει της Συντακτικής Πράξης ... περιορισμένων δυνατοτήτων με τριμελές πλήρωμα" δημιουργεί την εντύπωση πως ο Ιωαννίδης ήταν μεταξύ αυτών που εκτοπίστηκαν στην Κέα. Δεν είναι ακριβές. Έμεινε σε κατ' οίκον περιορισμό (ίσως ανεπίσημο) και στη συνέχεια φυλακίστηκε στον Κορυδαλλό όπου τον Ιανουάριο οδηγήθηκαν και οι πέντε της Κέας: Παπαδόπουλος, Παττακός, Μακαρέζος, Λαδάς και Ρουφογάλης.
Αλλά πέρα από αυτή τη λεπτομέρεια, γενικά το άρθρο νομίζω έχει σημαντικά περιθώρια βελτίωσης, ιδιαίτερα στο ύφος.
Ενδεικτικά:
Οι αρχηγοί που τοποθετεί στο στρατό ο Ιωαννίδης "θα αποδειχθούν στη συνέχεια και προδότες της Κύπρου". Καταδικάστηκαν για προδοσία;
Η ανατροπή του Μακαρίου δίνει "φθηνή και εύκολη πρόφαση στη Τουρκία να εισβάλει". Ποιο είναι το αντίθετο μιας φθηνής και εύκολης πρόφασης; Πυραμίδες με κεφάλια Τουρκοκυπρίων;
"Η Δίκη τελικά ξεκίνησε, χωρίς ιδιαίτερα αλεξίσφαιρα μέτρα ασφαλείας π.χ. γυάλινους κλωβούς κ.λπ". Επίσης, υποθέτω, ξεκίνησε χωρίς σκύλους ανίχνευσης εκρηκτικών. Τι είδους πληροφορία υποτίθεται πως είναι αυτή; P.a.a 15:33, 24 Δεκεμβρίου 2010 (UTC)
thread_title:  Καία κε άλλα 

message: # Από πού προέρχονται τα συμπεράσματα της παραγράφου που προστέθηκε σήμερα; Ό,τι δεν βασίζεται σε δευτερογενή/τριτογενή αξιόπιστη πηγή πρέπει να αφαιρεθεί.
#Οι αναφορές σε Times και Newsweek πάρθηκαν απευθείας από τα περιοδικά αυτά ή μέσω κάποιου βιβλίου; Στη 2η περίπτωση, πρέπει να αναφερθεί ρητά η έμμεση χρήση των αναφορών αυτών;
--Dipa1965 14:45, 5 Ιουλίου 2011 (UTC)
thread_title:  ερωτήματα για CIA κλπ, με αφορμή την τελευταία προσθήκη 

message: Το άρθρο δεν έχει επαρκείς παραπομπές στο μεγαλύτερο τμήμα του. Για μια ακόμη φορά παρακαλώ τον χρήστη Templar να μη προβαίνει σε αναίτια αφαίρεση της σχετικής επισήμανσης. Ευχαριστώ.--Dipa1965 14:49, 5 Ιουλίου 2011 (UTC)
thread_title:  προειδοποίηση παραπομπών 

message: Σε άρθρο της εφημερίδας του Βήματος αναφέρεται ότι το 1943 έγινε ανθυπολοχαγός. Ανθυπολοχαγός γίνεσαι όταν αποφοιτείς από την Σχολή Ευελπίδων. Σε συνδυασμό με την παραπομπή των Ε΄ Ιστορικών λοιπόν επαναφέρω την αλλαγή. Υπάρχει και αυτό βέβαια που αναφέρει τάξη του 1943.--Diu (συζήτηση) 18:42, 25 Φεβρουαρίου 2013 (UTC)
Νομίζω πως δεν πρόκειται για λάθος. Ο Ιωαννίδης ήταν της τάξης του 1943, δηλαδή μπήκε στη σχολή το 1940. Δεδομένου ότι δεν πήγε στη Μέση Ανατολή υπάρχει μια πιθανότητα τυπικά ο βαθμός να του δόθηκε μετά την απελευθέρωση. Προτείνω να αλλάξει η διατύπωση αλλά και όπως είναι να μείνει δεν πρόκειται για κάτι σημαντικό P.a.a (συζήτηση) 21:52, 26 Φεβρουαρίου 2013 (UTC)
Με την παρούσα διατύπωση, δίνεται μια αίσθηση "συνέχειας" στη λειτουργία της Σχολής, ενώ, όπως όλοι διαπιστώσαμε μ' ένα στοιχειώδες ψάξιμο, οι δόκιμοι είχαν αρνηθεί να συμπράξουν με τον κατακτητή και, έτσι, η σχολή διαλύθηκε. Δεν γνωρίζω για "μεταφορά" της στη Μ. Ανατολή, άρα κανείς δεν μπορεί να αποφοίτησε το 1943. Αλλάζω το κείμενο σε "έγινε ανθυπολοχαγός το 1943". 
ΥΓ Σόρρυ για την αναστάτωση, αλλά είναι η πρώτη φορά που παρεμβαίνω σε άρθρο, και δεν γνώριζα τη διαδικασία συζήτησης (οπότε περιορίστηκα σε σβησίματα άλλων χρηστών) --Kosamf (συζήτηση) 23:03, 3 Μαρτίου 2013 (UTC)
thread_title:  Σχολή Ευελπίδων